google/wiki40b huggingface dataset:
Olivia de Havilland

Bakgrunn

Olivia de Havillands far var en britisk advokat og moren en tidligere skuespiller. Fra tre års alder var de Havilland bosatt i California sammen med sin mor og søster, etter foreldrenes skilsmisse.

Skuespiller

Under de Havillands første år på college i 1934 gjorde hun scenedebut i en amatørteateroppsetning av William Shakespeares En midtsommernatts drøm og ble valgt av Max Reinhardt til å spille Hermia i filmversjonen. Hun tegnet senere en syvårskontrakt med Warner Brothers og spilte vevre og skjønne heltinner i en lang rekke filmer. Olivia de Havilland var en av Hollywoods største stjerner i 1930- og 1940-årene. Blant annet apilte hun i filmer sammen med den tids største og stiligeste filmhelt, Errol Flynn. Bland disse filmene var Kaptein Blood (1935), Den tapte eskadron (1936), Robin Hoods eventyr (1938) og De døde med støvlene på (1941).
En av hennes mest kjente roller er som Melanie Hamilton Wilkes i Tatt av vinden, noe som var et avvik fra hennes vanligvis passive rolleskikkelser. 
Da hun deretter venste tilbake til Warners krevde hun bedre og mer dramatiske roller, noe som førte til at selskapet avstengte henne i seks måneder. Hun saksøkte da filmselskapet og gikk seirende ut av det.
Etter at å ha vært borte fra filmen i tre år gjorde de Havilland et comeback 1946 i rollen som Josephine Norris i filmen Hennes egen sønn, for vilken hun ble belønnet med en Oscar. Hun fikk nok en Oscar i 1949 for rollen som Catherine Sloper i filmen Arvingen. I 1955 giftet hun seg med Pierre Galante, redaktør for det franska tidsskriftet Paris Match og flyttet til Frankrike, der hun sidden har bodd.
De Havilland  fikk en stjerne på Hollywood Walk of Fame i 1960. President George W. Bush belønnet henne med National Medal of Arts i 2008.
Hun ble nominert til Oscar for rolletolkningene sine i filmene Tatt av vinden (1939), La det ikke bli dag (1941) og Hennes annen verden (1948).
I 2017 ble hun utnevnt til kommandørdame av Order of the British Empire. Hun ble dermed opphøyd i ridderstanden og fikk rett til å føre tiltaleformen dame foran sitt navn.
Big Cajun kraftverk

Big Cajun kraftverk er et varmekraftverk utenfor New Roads i Pointe Coupee Parish i delstaten Louisiana, USA. Hovedanlegget ble utbygd i årene 1980–1983.
Big Cajun I er et gasskraftverk som er ute av drift, og som operatøren Louisiana Generating Co søker om å få omgjøre til en 230 MW-enhet med kullfyring. Dette avventer fortsatt godkjennelse.
Big Cajun 2 har en installert produksjonskapasitet på 1.871 MW, fordelt på 3 blokker / turbiner. Operatør er Louisiana Generating LLCo. Brenselkilden er kull. Anlegget brukes også i forsøk med fyring med biomasse i en egen brenner.
Det eksisterer planer om å bygge ut kraftverket med ytterligere 705 MW, i Big Cajun II Unit 4, som har vært igjennom offentlige søknadsprosesser men ikke nødvendigvis vil bli utbygd.
I 2006 hadde hele anlegget utslipp på 14,2 millioner tonn CO2.
Velyki perehony

Velyki perehony (ukrainsk: Великі перегони; norsk: Det store kappløpet) er den ukrainske versjonen av den amerikanske realityserien The Amazing Race. Velyki perehony fulgte ti lag med to personer, med et pre-eksisterende forhold, i et kappløp rundt i verden.
Skjønnhetsdronningene Valerija Nykyforets og Bohdana Prymak vant kappløpet.

Produksjon

23. juli 2012 ble det annonsert at den ukrainske kanalen 1+1 hadde fått rettigheter til å lage en versjon av den amerikanske realityserien The Amazing Race. 23. november 2012 ble det annonsert at hiphop-sangeren Oleksandr «Fozzi» Sydorenko ville være programleder for Velyki perehony.
Serien ble produsert av Sisterz Prodaksjn (Сістерз Продакшн) i samarbeid med ABC Studios.
Velyki perehony strakk seg 35 000 km gjennom åtte land på tre kontinenter. Innspillingen av den første sesongen startet 25. november og varte i fire uker. Sri Lanka, Filippinene, Sør-Afrika og Polen var noen av landene som ble besøkt.
Produksjonen ankom Filippinene bare dager før regionen ble rammet av tyfonen Bopha. Den femte episoden hadde mange bemerkninger om den kommende stormen. Tunge regnskyer, vind og torden kunne sees mens lagene reiste.

Casting

Casting for å delta i programmet ble annonsert på nettsiden til 1+1 23. juli 2012.
Casten bestod av ti lag med to personer. Lagene bestod av skjønnhetsdronninger, idrettsutøvere, kjærestepar, far og datter osv. Volodymyr, som deltok sammen med sin datter Iryna, er den eldste deltageren, med alder på 72 år, til å delta i The Amaizng Race-franchisen.
Ved Pit-Stop i den ellevte etappen, fridde Oleksij til Olena.

Markedsføring

Carlsberg og Fa var sponsorene for Velyki perehony.
Bokklubbens Barnebibliotek

Bokklubbens Barnebibliotek er en bokserie på 25 bind, utgitt av Den norske Bokklubben i 2006. Serien inneholder et utvalg av de mest kjente barnebøkene gjennom tidene, sett fra Norge. Utvalget omfatter bøker fra Vest-Europa og USA, utgitt mellom 1865 og 1997, med en overvekt av norske og britiske bøker.
Serien ble redigert av en komite bestående av forfatteren Jostein Gaarder, nasjonalbibliotekar Vigdis Moe Skarstein, professor Harald Bache-Wiig, Anne Kristin Lande fra Norsk barnebokinstitutt, Vibeke Røgler fra Foreningen !les, Kristenn Einarsson fra Bokklubben og Maren Kolle Riis fra Bokklubben. 
Da serien ble lansert i september 2006, skrev Aftenposten at «Barnebiblioteket inneholder knapt noen overraskelser, men det var da heller ikke meningen. Moe Skarstein poengterte at bøker ikke bare skal eksistere som nyhetsstoff, men vare i generasjoner. Utvalget juryen har kommet frem til er ikke i prioritert rekkefølge, men summen skal utgjøre et mangfold av bøker.» Jurymedlemmet Jostein Gaarder drøftet spørsmålet om utvalget av bøker på denne måten: «Vi har diskutert om dette blir for etnosentrisk, og jeg har reist spørsmålet om hva denne listen egentlig skal være. Lager vi en norsk klassikerserie? Vi har laget en kanon, som også er en avspeiling av hva som faktisk har vært lest i Norge. Hvis dette hadde vært en serie som skulle representere den beste barnelitteraturen i verden for hele verden, ville det vært pinlig. Dette er absolutt ut fra norske forhold.» 
De nyeste bøkene er Gaarders Kabalmysteriet, Rowlings Harry Potter og de vises stein og Rune Belsviks Dustefjerten. Særlig Belsvik ble nevnt som det nye navnet som ble løftet fram og kanonisert gjennom serien. 
Fire av de nordiske forfatterne på lista har mottatt den internasjonale barnebokprisen H.C. Andersen-prisen, som første gang ble delt ut i 1956: Astrid Lindgren, Tove Jansson, Maria Gripe og Tormod Haugen.
Humanistisk aksjon for menneskerettigheter i u-land

Prosjekter

HAMU støtter prosjekter i India, Nepal, Uganda, Brasil og Nigeria. Prosjektene drives av lokale organisasjoner i de forskjellige landene – HAMU har ikke egne ansatte ute i felten. Partnerne blir fulgt opp gjennom årlige prosjektbesøk. Mye av innsatsen er frivillig, både ute og i Norge. Arbeidet baseres på NORAD-støtte og frivillige gaver.
Trichepectasis

Utseende

En middelsstor, slank, blank, brunrød trebukk. Kroppen inkludert antennene er kledt med oppstående, lyse hår. Antennene er forholdsvis korte, bare litt over halvparten så lange som kroppen. Pronotum er tønneformet, litt lengre enn bredt. Dekkvingene er jevnbrede. Beina er ganske korte og spinkle.

Levevis

Disse billene har larver som lever i død ved.

Utbredelse

Arten lever i Brasil.
Studentsamskipnaden i Molde

Studentsamskipnaden i Molde (SiMolde) er en av Norges studentsamskipnader. SiMolde dekker velferdsbehovene til vel 1 500 studenter ved Høgskolen i Molde og Folkeuniversitetet i Møre og Romsdal. Før 1. august 2013 var navnet Studentsamskipnaden for Romsdal og Nordmøre.
SiMoldes øverste organ er styret bestående av fire studentrepresentanter (inkludert styreleder), to høgskolerepresentanter og en ansattrepresentant.
Somatidiopsis

Utseende

Parmenini er ganske små, brunlige trebukker. Antennene er vanligvis omtrent så lange som kroppen. Dekkvingene er ovale uten markerte "skuldre". Beina er forholdsvis korte og kraftige.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt på Ny-Guinea.
Hongscarabaeus

Utseende

En middelsstor (8 millimeter lang, 4 millimeter bred) bille.

Forekomst

Slekten er kjent fra formasjoner fra Nedre Kritt fra Jiuquan i Gansu-provinsen, Kina.
Disse er mellom 125-112 millioner år gamle.
Sidsel Dalen

Bakgrunn

På videregående skole var Dalen revysjef, det var da hun skrev sine første tekster. Året etter publiserte hun noveller i ukeblader, blant annet i Det Nye, før hun dro til London og tok en bachelor i antropologi og massemedia. Vel tilbake begynte hun å jobbe i RadiOrakel på Blitz for så å gå over til Bootleg, som hadde egen rockeklubb og TV-sending fra en nedlagt kirke på Torshov.
Som 25-åring tok Dalen hovedfag i medievitenskap. Ved siden av jobbet hun i musikkbladet Puls og NRK P3. Etter endte studier bodde hun en periode i New York før hun laget et par dokumentarer i P2 og skrev en dramaserie for Midt i Smørøyet (NRK).
Så gikk turen tilbake til London hvor hun tok en master i EU-politikk ved London School of Economics. Det var første steg inn i PR- og kommunikasjonsyrket, hvor Dalen drev på i syv år. I den perioden fikk hun god innsikt i oljebransjen og anledning til å jobbe internasjonalt. Men hun savnet journalistikken og fikk seg etter hvert jobb i Økonomisk rapport.
Etter tre år sa hun opp fast jobb og ble freelancer, både i TV og aviser. I 2007 vant hun en pris for beste web-TV i Hjemmet Mortensen konsernet. I 2008 fikk hun en pris for Beste nyhet i TV-Norge. Like etter flyttet hun til Rio de Janeiro – hvor hun fant inspirasjon til å skrive sin første bok.
I 2016 fikk Dalen et stipend av Fritt Ord for å være «Journalist Fellow» ved Reuters Institute of Journalism – University of Oxford. Hennes studier dreide seg om hemmelighold i såkalte skatteparadiser.
Ved siden av å skrive tar Dalen oppdrag med å intervjue andre forfattere på scenen. Blant annet på Oslo litteraturfestival, Krimfestivalen, Kongsberg krim og hennes eget event Dahle & Dalens litterære salong.
Wear My Ring Around Your Neck

«Wear My Ring Around Your Neck» er en amerikansk rock and roll-sang, skrevet av Bert Carroll og Russell Moody. Den ble fremført av Elvis Presley.
Sangen ble spilt inn av Presley i Radio Recorders, Hollywood, 1. februar 1958 og 26. februar 1958 (overdub). Den ble utgitt på RCA Victor 47-7240 (single) og RCA Victor 20-7240 (78-plate). Produsent var Steve Sholes.
B-siden var «Doncha Think It's Time».
Den amerikanske countrysangeren Ricky Van Shelton spilte inn en coverversjon på soundtracket til filmen Honeymoon in Vegas fra 1992. Sheltons versjon ble også inkludert på hans album Greatest Hits Plus.

Svensk versjon

Owe Midner har skrevet en svensk tekst. Den svenske tittelen er «När Tom Nordbloms spelar opp».

Norsk versjon

Benny Borg har skrevet en norsk tekst. På norsk bærer den tittelen «Ta imot denne lille ring». Sangen ble utgitt av Borg på LP-platen Benny Borg synger Elvis (Troll TMLP 511) i 1980.
Kråka (Bamble)

Kråka er en øy i Bamble kommune i Telemark. Øya ligger ut for Brevikstrandfjorden og Prisgrunnbukta.
Edith Pargeter

Biografi

Fram til 1940 var Pargeter apotekerassistent. Under andre verdenskrig arbeidet hun i en administrativ stilling i Women's Royal Naval Service, og ble tildelt British Empire Medal for sin innsats.
Pargeter forfattet en rekke bøker i forskjellige sjangre, særlig historiske verker og historiske romaner. Hun vant også anerkjennelse for sine oversettelser av tsjekkiskspråklige klassikere til engelsk. Hun benyttet en rekke pseudonymer, men oppnådde størst suksess for sine kriminalmysterier fra tidlig høymiddelalder med benediktiner-munken bror Cadfael som etterforsker. Under samme navn skrev hun også en serie krimromaner fra sin egen samtid, med inspektør George Felse i hovedrollen. Handlingen i romanene forfattet under dette navnet er lagt til eller i området omkring Pargeters fødested Shropshire (i George Felse-romanene forkledd som Midshire).
Romanene om munken Cadfael ble 1994–98 filmatisert som tv-serie for britiske ITV. De ble også dramatisert som ni hørespill sendt på BBC Radio 4. Jomfrua i isen, en hørespillserie i fem episoder etter romanen The Virgin in the Ice, ble sendt på NRK Radioteatret i 2000.
I sin levetid mottok Partegter en rekke priser, blant annet britiske Crime Writers' Associations Cartier Diamond Dagger for livslangt arbeide av særlig høy kvalitet i 1993. Året etter ble hun tildelt Order of the British Empire.
Hun har gitt navn til den litterære prisen The Ellis Peters Award (tidligere kjent som The Ellis Peters Historical Dagger), som utdeles årlig av britiske Crime Writers' Association for beste historiske kriminalroman forfattet på engelsk.
Greneveving

Greneveving er en samisk husflidsspesialitet innen myk duodji. Veven er en oppstadvev  Oppstadveven var også i bruk innen norsk kultur, og var særlig populær i vikingtiden. Vevtypen har - i alle fall siden 600-tallet - også vært en del av samisk kultur- Den var lett å ta med seg under flytting og lett å sette opp. Men sjøsamene var de viktigste produsentene av grener, og produksjonen var stort sett for salg til flyttsamene, men også til nordmenn.  
En gren eller ratno på samisk er et stort ullteppe med et karakteristisk mønster. Slike tepper ble brukt som vinterteltduker, som sengetøy og til flere andre formål. De var også salgsvarer, og nevnes i regnskapsbøker fra bergenshandelen. 
Etter andre verdenskrig ble greneveving en viktig samisk husflidsprodukt, særlig i Kåfjord kommune.
XRender

X Rendering Extension, Xrender eller Render er en utvidelse til Vindussystemet X. Dens funksjon er å implementere Alfa komposisjon i X Serveren, for å tillate en effektiv fremvisning av gjennomsiktige vinduer.
Beinfisker

Fossiler

De eldste funn av beinfisker er kjent fra slutten av silur (ca. 400 mill. f. kr.). Fossile funn av beinfisk er funnet fra gruppene kvastfinnefisker (Crossopterygii) , lungefisker (Dipnoi), piggfinnefisker (Acanthodii) og strålefinnefisker (Actinopterygii).

Systematikk

Systematikken hos beinfisker har vært utsatt for en del omkalfatringer for å prøve å skape naturlige grupper. En vanlig inndeling er å dele gruppen i to, kjøttfinnefisker og strålefinnefisker, slik at i alle fall én av gruppene utgjør en selvstendig enhet. Siden beinfiskene er den mest artsrike gruppen av virveldyr og har en lang utviklingshistorie bak seg, finnes det svært mange grupper. Mange av gruppene har «gitt opphav» til andre grupper.
Chondrorrhina distincta

Utseende

En middelsstor, litt flat, mørk gullbasse.

Utbredelse

Arten er utbredt i tropisk Afrika.
Pseudophasmatidae

Utseende

Middelsstore til store, lange og tynne, pinnelignende spøkelsesinsekter. De er utmerket kamuflert og ligner pinner. Antennene er nokså lange og trådformede, beina slanke uten påfallende pigger. Slekten Anisomorpha fra Nord-Amerika utmerker seg ved at de har en mørk eller lys lengdestripe langs ryggen.

Levevis

Som andre spøkelsesinsekter er de planteetere som lever på busker og trær, der de er utmerket kamuflert.

Utbredelse

Familien er utbredt i alle verdensdeler bortsett fra Afrika, men unngår kalde områder.
PGA-touren 2018/19

PGA-touren 2019 var den 104. sesongen av PGA-touren. Sesongen begynte i oktober 2018 og ble avsluttet i september 2019.
Hasard

Hasard (også veddemål, hasardspill, gambling, lykkespill, vågespill eller sjansespill) er spill om penger eller lignende, der tilfeldigheter og flaks i større grad enn ferdigheter avgjør utfallet. De fleste spill hvor det spilles om penger spilles det slik at spillerne satser et bestemt beløp til en pott for å kunne være med å spille og får utbetalt etter om man vinner eller ikke. Ordet «hasard» stammer fra arabisk, og betød opprinnelig «terningen». Dette er også utgangspunktet for spillet hasard, som er et terningspill. 
Typiske former for hasard er hesteløp, kortspill og spilleautomater.
Språklig brukes «hasard» eller «hasardspill» om situasjoner med svært høy risiko, ofte der både eget og andres liv settes i fare.

Norge

I Norge er lovverket restriktivt til pengespill og i dag har Norsk Tipping på Hamar statlig nasjonalt monopol på flere former for denne typen spill. I tillegg står bookmakere for ulike former for pengespill.
Talisay (Camarines Norte)

Talisay (Bayan ng Talisay) er en kommune i Filippinene. Kommunen ligger på øya Luzon, og tilhører provinsen Camarines Norte. Folkemengden var på 25 841 innbyggere i g 2015.
Talisay er inndelt i 15 barangayer.
Raccoon Mountain vannkraftverk

Racoon Mountain vannkraftverk (engelsk: Racoon Mountain Pumped Storage Station (PSP)) er et pumpekraftverk i Marion County i Tennessee, USA. Kraftverket får kraft fra et reservoaret Nickajack Reservoir i Tennessee River, oppe på Raccoon Mountain. Installert effekt er ca. 1 532 MW, fordelt på seks turbiner. Demningen er 70 meter lang og 1 800 m lang, den største steinfyllingsdammen som TVA noensinne har konstruert.
Kraftverket eies av Tennessee Valley Authority. Anlegget stod ferdig i 1978 etter åtte års utbygging. Pumpeverket fungerer slik at det tappes vann fra et høytliggende reservoar ved østbredden av Michigansjøen i perioder med vannoverskudd eller høy etterspørsel, mens det fyres med kull eller råolje i tørke- og nedgangsperioder hvor deler av kraften brukes til å pumpe vann opp igjen til reservoaret.
Det tar 28 timer å fylle opp reservoaret. Oppe på reservoaret er det et besøkssenter som offentligheten kan besøke.
Fallhøyden (hydraulig head) er på 310 meter.
Federal Reserve Bank of New York

Federal Reserve Bank of New York er den viktigste av de tolv bankene i Federal Reserve System. Den holder til i 33 Liberty Street på Manhattan, og har også en avdeling i Buffalo. Federal Reserve Bank of New York er sentralbank for staten New York, deler av New Jersey, Fairfield County i Connecticut, Puerto Rico og De amerikanske Jomfruøyer.
Federal Reserve Bank of New Yorks viktighet illustreres gjennom at presidenten i banken har fast sete i Federal Open Market Committee. Presidenten i New York blir også tradisjonelt valgt til viseformann i FMOC. Pr. 2007 er Timothy F. Geithner president i Federal Reserve Bank of New York.
En av verdens største gullreserver holdes i hvelvet i Federal Reserve Bank of New York. Disse reservene er større enn de i Fort Knox. Store deler av reservene eies av utenlandske sentralbanker og internasjonale organisasjoner.
Queen's University Belfast

Queen's University (irsk: Ollscoil na Banríona, Béal Feirste) er et universitet i Belfast som åpnet i 1849.

Rangeringer

Queen's University Belfast ble rangert som nummer 36 av 126 britiske universiteter på Complete University Guides liste for 2016 og som nummer 45 av 119 britiske universiteter på The Guardians 2016-liste.
THE World University Rankings 2014-2015 plasserte universitetet på plass 251-275 av de 500 beste universitetene i verden. I QS World University Rankings for 2014 rangerte universitetet som nummer 170 og i Academic Ranking of World Universities (Shanghai-rankingen) for 2014 som nummer 301-400 av verdens universiteter.
Nord-Norge

Befolkningstall

Siste omfattende hungersnød i Nord-Norge var under den engelske blokaden i 1812. I 1845 bodde det 110 000 personer innenfor dette området. Deretter opplevde landsdelen en periode med sterk befolkningsvekst. I perioden 1845-1900 økte folketallet med gjennomsnittlig 2,4 prosent årlig i Nordland og Troms, og med hele 2,9 prosent i Finnmark. Årsaken til at Nord-Norge opplevde sterkere økning enn riket forøvrig lå både i fødselsoverskudd og i tilflytting til landsdelen. Rundt 1900 bodde det omtrent 260 000 mennesker i Nord-Norge.
Nord-Norges andel av Norges befolkning var på sitt historisk laveste nivå i 1769 med 8,2 %,, og på sitt historisk høyeste nivå i 1950 med 12,3 %. Andelen per 1. juli 2009 er nå 9,6 %. Nord-Norge hadde kun 0,1 % av landets totale befolkningsvekst i perioden fra 2001 til 2009. 
5,4 % av befolkningen er per 1. januar 2009 innvandrere eller født av to utenlandskfødte foreldre, noe som tilsvarer 24 818 mennesker. Disse utgjør 4,9 % av innvandrerbefolkningen i Norge. Til sammenligning bor 10,2 % av den etnisk norske delen av folket i landsdelen.
Nordlendinger har den dårligste helsen i landet. Mennene ligger på topp i dødelighet i hele Norge, og særlig for hjerte- og karsykdommer, mens kreftdødeligheten er på linje med landsgjennomsnittet. Ulykkesdødeligheten er høyest i landet, noe som kan henge sammen med at forholdsvis mange har ulykkesutsatte yrker, som blant annet fiske.

Nordlending

Nord-Norge er et forholdsvis nytt ord; knapt hundre år gammelt.
I gamle dager var det et klart skille mellom Nordlandene (dagens Nordland og Troms fylker) og Finnmarken (dagens Finnmark fylke). Nordlandene var opprinnelig en rekke smålen mellom Trøndelag og finnenes mark. Disse ble i 1604 samlet i Nordlandenes len, senere Nordlandenes amt. Det er herfra demonymet nordlending stammer fra. Således var en nordlending fra Nordland eller Troms. I nyere tid har begrepet blitt utvidet til å også gjelde finnmarkinger.
Før og under rikssamlingstiden var Nordlandene en del av et kongedømme av navnet Hålogaland. Folket kaltes da håløyger. Denne betegnelsen er for lengst gått ut av bruk og har i dag bare historisk relevans.
Betegnelsen nordlending er utstrakt i bruk, blant annet hos Nordlændingernes Forening av 1862. Avisa Nordland og Nordlys deler ut hver sin pris under navnet Årets nordlending.
Statens Barnehus

Barnehus

Barnehuset Hamar ble åpnet i desember 2007. Barnehuset Hamar dekker fylkene Hedmark og Oppland og er underlagt Innlandet politidistrikt. Barnehuset Hamar har intensjon av å være et kompetansehus for overgrepsutsatte barn og ungdom som møter rettsapparatet.
Barnehuset Bergen ble åpnet i november 2007. Barnehuset Bergen dekker fylkene Sogn og Fjordane, Hordaland og Rogaland. Barnehuset Bergen benevner seg som et tverretatlig mottak for barn og voksne psykisk utviklingshemmede som har vært utsatt for seksuelle overgrep, vold eller vært vitne til vold i nære relasjoner. 
Barnehuset Kristiansand ble åpnet 18. november 2008. Daglig leder er Anne-Lise Farstad. Barnehuset i Kristiansand er ett tverrfaglig kompetansehus i helse Sør-Øst for barn, ungdom og psykisk utviklingshemmede voksne hvor det er mistanke om eller som har vært utsatt for vold, overgrep eller vært vitne til vold i familien. 
Barnehuset i Kristiansand dekker Aust- og Vest-Agder, Telemark og Vestfold.
Dette omfatter 3 politidistrikter, 10 tingretter og ca. 667 000 innbyggere
Barnehuset Trondheim ble åpnet 24. februar 2009. Barnehuset vil dekke Midt-Norge og vil kunne ta i mot om lag 200 barn i året. Daglig leder er Helle Leinslie.
Barnehuset Tromsø åpnet våren 2009 og dekker helseregion Nord. Barnehuset ledes av Ståle Luther.
Barnehuset Oslo – åpnet 1. September 2009. Barnehuset dekker et område med en befolkningsmengde på 1,5 millioner mennesker og er det største barnehuset i landet. De kommer fra politistriktene Asker og Bærum, Follo, Oslo, Søndre Buskerud, Nordre Buskerud og Østfold. Avdelingsleder er Astrid Johanne Pettersen.
Barnehuset Moss - Åpnet 1. november 2016 og er de nyeste barnehuset i Norge. Barnehuset i Moss dekker Østfold, Follo og Romerike